Diari Oficial de la Generalitat Valenciana


Sumari del DOGV 2715, del 25-03-1996 (1996/837728)

RESOLUCIÓ de 20 de febrer de 1996, del president de l'Institut de la Mitjana i Petita Indústria de la Generalitat Valenciana (Impiva) per la qual es convoquen ajudes en matèria d'infraestructures tecnològiques, qualitat, medi ambient, formació, creació d'empreses, cooperació i energia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2715

Data del DOGV
:   25-03-1996

Secció del DOGV
:   ALTRES DISPOSICIONS

Número del document
:   1996/837728


Data del document
:   20-02-1996

Organisme emissor
:   Conselleria d'Indústria i Comerç

Tipus de document
:   Resolució

Correcció d'errades

RESOLUCIó de 20 de febrer de 1996, del president de l'Institut de la Mitjana i Petita Indústria de la Generalitat Valenciana (Impiva) per la qual es convoquen ajudes en matèria d'infraestructures tecnològiques, qualitat, medi ambient, formació, creació d'empreses, cooperació i energia.   
El marc de l'economia mundial ha evolucionat acceleradament durant els últims anys en la línia de consolidar l'obertura de mercats. La llibertat de moviment de mercaderies, dels fluxos de capitals i de tecnologia ha transformat el comerç internacional i ha permés que els productors puguen escollir els emplaçaments més favorables a l'exercici de les seues activitats.  
La competitivitat de l'entramat productiu, en el sentit més ampli, s'ha convertit en l'element clau en la política de promoció industrial.  
La Generalitat Valenciana a través de l'Impiva, amb l'objectiu d'impulsar la competitivitat del teixit industrial de la Comunitat Valenciana, posa en marxa una sèrie de plans orientats a dotar la Comunitat Valenciana d'infraestructures de recursos tecnològics, millorar la qualificació i per tant la productivitat del capital humà, fomentar la creació d'empreses que incrementen la capacitat innovadora i la diversificació de la indústria, i afavorir una major integració de les empreses valencianes tant entre si com a nivell internacional a través de fórmules de cooperació i internacionalització.  
Atenent l'exposat, resolc:  
Article 1. Objectiu i àmbit  
L'objectiu d'aquesta resolució és convocar i regular, de conformitat amb l'Ordre de 13 de gener de 1995, de la Conselleria d'Indústria, Comerç i Turisme, la concessió d'ajudes en les següents matèries:  
- Foment de la I+D (Investigació i Desenvolupament), la innovació i la diversificació industrial.  
- Inversió industrial.  
- Protecció del medi ambient.  
- Estalvi energètic, diversificació i energies alternatives.  
Article 2. Plans d'actuació i accions a les quals es pot donar suport  
1. Les ajudes es concediran en el marc dels següents plans:  
- Pla d'Infrastructura Tecnològica.  
- Pla de Qualitat i Producte Industrial.  
- Pla Industrial de Millora del Medi Ambient.  
- Pla de Formació i Desenvolupament.  
- Pla de Creació d'Empreses.  
- Pla de Cooperació Transnacional i Empresarial.  
- Pla de Diversificació i Estalvi Energètic.  
2. Les bases dels programes integrants d'aquests plans es troben en l'annex I d'aquesta resolució.  
3. Les ajudes previstes en aquesta resolució es materialitzaran mitjançant:  
- Subvencions  
- Avals financers a través d'entitats col·laboradores.  
Article 3. Beneficiaris de les ajudes  
Depenent del que estableixen els distints programes indicats en l'annex I, podran acollir-se a aquestes ajudes els projectes presentats per empreses, professionals, particulars, universitats, associacions d'investigació i entitats i institucions sense fi de lucre, que desenvolupen alguna activitat de les previstes en l'annex III d'aquesta resolució. Excepcionalment podran considerar-se altres activitats o serveis relacionats amb la indústria no inclosos en l'annex.  
A efectes d'aquesta resolució, es considerarà petita i mitjana empresa, la unitat econòmica amb personalitat física o jurídica que reunisca els següents requisits:  
- Que no tinga més de 250 treballadors.  
- Que tinga un volum de negocis anual no superior a 64.233.565 d'ecus, o bé un balanç general no superior a 27.166.895 d'ecus.  
- En la que una o diverses empreses que no complisquen els anteriors requisits, no tinguen una participació superior al 25%, llevat que siguen empreses públiques, empreses de capital risc o inversors institucionals que no exercisquen control.  
També, quan siga necessari per a l'aplicació dels programes distingir entre petites empreses i mitjanes empreses, s'entendrà per petita empresa aquella unitat econòmica que reunisca els següents requisits:  
- Que no tinga més de 50 treballadors.  
- Que tinga un volum de negocis anual no superior a 5.000.000 d'ecus o un balanç general no superior a 2.000.000 d'ecus.  
- En la que una o diverses empreses que no complisquen els anteriors requisits, no tinguen una participació superior al 25%, llevat que siguen empreses públiques, empreses de capital risc o inversors institucionals que no exercisquen control.  
Article 4. Presentació de sol·licituds i termini  
1. Les sol·licituds, acompanyades de la documentació expressada en l'annex II.A, hauran de formalitzar-se segons els models que es proporcionaran en l'Impiva (plaça de l'Ajuntament, 6, València), en els Serveis Territorials d'Indústria i Energia d'Alacant (carrer Churruca, 29), i Castelló (carrer Cavallers, 8), i a les delegacions de l'Impiva a Alacant (avinguda Míriam Blasco, cantó carrer Olimp, platja de Sant Joan) i Castelló (avinguda del Mar, s/n). Una vegada emplenades, les sol·licituds es presentaran en qualsevol d'aquestes adreces, o en les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
2. Les sol·licituds hauran de presentar-se amb anterioritat a la realització del projecte, amb les següents excepcions:  
- Projectes que promoguen entitats amb les quals l'Impiva subscriga convenis de col·laboració.  
- Aquells projectes que promoguen la utilització d'energia solar tèrmica, fotovoltaica i eòlica dins del Programa d'Energies Renovables, en aquest cas podran presentar les sol·licituds fins tres mesos després de la data de finalització del projecte.  
3. El termini de presentació de sol·licituds començarà l'endemà de la publicació d'aquesta disposició en el Diari Oficial de la Generalitat Valenciana, amb les excepcions establides en les disposicions transitòries d'aquesta resolució.  
Per al Programa d'Assistència a Fires Tecnològiques en l'Estranger els sol·licitants podran optar per presentar tota la documentació una vegada realitzat el viatge, i es fixarà un termini màxim de 30 dies des de la data d'inici de la fira tan per completar la documentació com per presentar l'expedient complet.  
4. Aquesta convocatòria finalitzarà el 30 d'abril de 1996 excepte si s'especifica un altre termini en les bases dels programes (annex I).  
5. Els projectes podran tenir una duració superior a l'exercici pressupostari, sempre que així ho requerisquen i ho admeta la corresponent comissió d'avaluació. Quan tinga aquest caràcter es presentaran en cada exercici sol·licituds independents condicionades a l'existència d'un programa d'ajudes que ampare les accions i al disponibilitat pressupostària de l'Impiva. Per a aquests projectes podran contemplar-se com a costos elegibles els produïts des de la finalització del termini de justificació de l'exercici anterior.  
6. Amb la finalitat de potenciar l'assoliment dels objectius d'aquesta resolució, l'Impiva podrà traslladar les sol·licituds a altres programes o convocatòries d'ajudes.  
Article 5. Criteris d'avaluació de les sol·licituds  
Els criteris que amb caràcter general es consideraran per a l'avaluació dels projectes i serviran de base per a l'elaboració de barems són:  
- Qualitats del projecte.  
- Viabilitat econòmico-financera.  
- Característiques del sol·licitant i de l'entitat col·laboradora, si escau.  
- Adequació a les línies de la política industrial de la Generalitat Valenciana.  
Article 6. Resolució de la concessió d'ajudes  
1. L'Impiva podrà sol·licitar a l'interessat la seua compareixença personal o la presentació dels documents o la informació que considere necessària per a l'estudi, la supervisió, certificació o inspecció del projecte.  
2. Per a l'avaluació dels projectes presentats es constituiran comissions d'avaluació nomenades pel director general de l'Impiva que tindran com a funció principal l'aprovació de barems dels distints programes en funció dels criteris d'avaluació establits, i l'avaluació de les sol·licituds. Vista l'acta de la comissió d'avaluació, el director general de l'Impiva elevarà una proposta al president de l'Impiva qui resoldrà sobre l'adjudicació de les ajudes, i fixarà expressament la quantia, i incorporarà, si escau, les condicions, obligacions i determinacions accessòries a què haja de subjectar-se el beneficiari. La resolució dictada pel president posarà fi a la via administrativa.  
Quant a l'avaluació dels projectes presentats al Programa de Suport a la Creació d'Empreses mitjançant avals financers s'atendrà al que disposa el conveni de col·laboració subscrit entre l'Impiva i la Societat de Garantia Recíproca de la Comunitat Valenciana el 6 d'octubre de 1994, i a les seues possibles modificacions.  
3. L'avaluació tècnico-econòmica dels projectes presentats podrà ser objecte d'assessorament extern.  
4. A fi d'executar la política industrial de la Generalitat Valenciana, l'Impiva es reserva el dret a subscriure convenis de col·laboració amb d'altres entitats o institucions al llarg de l'exercici a càrrec de la dotació pressupostària existent.  
5. El termini màxim per resoldre les sol·licituds serà de tres mesos comptats a partir de la finalització del termini de la presentació. Si la documentació exigida en cada programa no estiguera completa, el termini es computarà a partir del dia de la correcta presentació de l'esmena. Transcorregut el termini sense que s'haja dictat resolució, s'hi entendrà desestimada, en els termes previstos en els articles 43 i 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 7. Import de les ajudes. Acumulació  
1. L'import de l'ajuda per projecte es calcularà fixant un percentatge sobre la base incentivable composta per la suma dels costos elegibles, i s'entendran per costos elegibles aquelles despeses i inversions vinculades al projecte que són acceptats pel programa corresponent i que es preveu materialitzar en l'exercici pressupostari.   
2. L'import màxim d'ajuda s'estableix en els programes que figuren en l'annex I.  
3. Quan el projecte objecte de subvenció incloga dos o més camps, la quantia de l'ajuda es determinarà mitjançant una avaluació precisa de la part corresponent a cadascun dels camps. Cap projecte acollit en aquesta resolució podrà rebre altres ajudes, excepte aquelles que una vegada acumulades a la concedida, prèvia autorització de l'òrgan competent per a la concessió, no sobrepassen el límit màxim que s'estableix per a cada cas en els distints règims d'ajuda.  
4. El beneficiari ha de comunicar, en qualsevol moment de la vigència de l'expedient, altres ajudes que haguera obtingut o sol·licitat per al mateix projecte.  
Article 8. Control de les accions. Mesures de garantia i inspecció  
1. L'Impiva, per si mateix o a través d'un òrgan o entitat que designe, podrà en tot moment fer totes les accions de comprovació i verificació de la inversió o realització de l'actuació objecte d'ajuda que considere necessàries, sense perjudici d'aquelles dutes a terme per les unitats del Fons Europeu de Desenvolupament Regional (FEDER) i del Fons Social Europeu (FSE).  
2. Així mateix el beneficiari estarà obligat a sotmetre's a les actuacions de control financer de la Intervenció General en relació amb les subvencions o ajudes concedides.  
Article 9. Obligacions del beneficiari. Liquidació de les ajudes  
La comunicació de la concessió d'ajudes i la consegüent tramitació del pagament d'aquestes portarà a sobre el compliment pels Beneficiaris de les obligacions establides en l'annex II.B, que de forma genèrica consisteixen a justificar la realització del projecte objecte de subvenció i a acreditar estar al corrent de les obligacions tributàries amb la hisenda pública i front a la Seguretat Social, amb data límit 8 de novembre de 1996.  
Article 10. Pagament anticipat de les ajudes  
1. L'Impiva podrà anticipar el pagament de l'ajuda prèvia presentació pel beneficiari d'aval bancari per la quantia anticipada, constituït d'acord amb la normativa vigent, en els serveis territorials de la Conselleria d'Economia i Hisenda.  
2. Els percentatges d'ajuda anticipada seran amb caràcter general del 15% per a les transferències de capital (inversions) i del 40% per a les transferències corrents (despeses), sense perjudici de la modificació a l'alça que pogués aprovar-se per acord del Govern Valencià.  
Article 11. Incidències  
1. L'alteració d'alguna de les característiques del projecte aprovat com l'incompliment de condicions i terminis establits en la resolució, la no execució parcial de la inversió, la falta de justificació de les despeses efectivament realitzades i la concessió amb posterioritat a la presentació de la sol·licitud d'altres ajudes públiques que en conjunt excedisquen els límits establits, originarà la minoració de la subvenció concedida.  
2. L'incompliment pel beneficiari de qualsevol dels requisits, condicions i d'altres circumstàncies que originaren l'atorgament de l'ajuda, la variació de la finalitat de l'actuació o la falta de justificació de la realització del projecte, originarà la incoació de l'expedient que podrà finalitzar si escau amb la revocació de la subvenció i l'obligació de reintegrar les ajudes percebudes. En la tramitació del procediment es garantirà el dret de l'interessat a l'audiència.  
3. Es delega en el director general de l'Impiva la resolució de les incidències que es produïsquen amb anterioritat o posterioritat a la concessió de les ajudes, com també la incoació i resolució dels expedients de revocació i minoració per les causes legalment establides.  
Article 12. Normativa aplicable  
Les ajudes previstes en aquesta resolució es concediran en el marc del que disposa l'Ordre de 13 de gener de 1995 de la Conselleria d'Indústria, Comerç i Turisme sobre concessió d'ajudes en matèria d'indústria i energia, en la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en la Llei 9/1995, de 31 de desembre, de Pressupostos de la Generalitat Valenciana per a 1996, i altra normativa que siga d'aplicació.  
DISPOSICIONS ADDICIONALS  
Primera  
Per a l'exercici 1996, i d'acord amb el que estableix la Llei 9/1995, de 31 de desembre de Pressupostos de la Generalitat Valenciana, les ajudes previstes en aquesta Resolució es finançaran, amb el crèdit que es disposa per a cada finalitat, a càrrec de la secció, línia i import global que a continuació es relaciona:  
Secció 11:  
 Codi línia Denominació línia Import (PTA)  
 7,03 Innovació i desenvolupament industrial:  
 Pla de qualitat i producte industrial 137.124.792  
 7,04 Innovació i desenvolupament industrial:  
 Pla de millora del medi ambient 055.844.252  
 4,02 Pla de millora del medi ambient 99.191.314  
 7,06 Diversificació i estalvi energètic 836.611.703  
 4,04 Diversificació i estalvi energètic 74.841.801  
 7,01 Entorn i infraestructures productives 823.300.453  
 4,01 Entorn i infraestructures productives 6.118.077.414  
 4,03 Foment i desenvolupament empresarial 0.792.731.142  
 7,05 Foment i desenvolupament empresarial 159.818.498  
S'inclou en la línia d'eficiència energètica la dotació corresponent al Programa d'Estalvi d'Energia en Edificis i Instal·lacions de l'Administració Pública Valenciana, aprovat per Acord de Govern Valencià de 25 de novembre de 1991, i modificat per Acord de 6 de juny de 1995.  
Aquestes dotacions podran veure's afectades per les modificacions pressupostàries que al llarg de l'exercici es produïren.  
Les ajudes recollides en el Pla de Diversificació i Estalvi Energètic per a la realització d'inversions per entitats sense fi de lucre i particulars, i en el Pla Industrial de Millora del Medi Ambient per a les inversions realitzades per entitats sense fi de lucre, estaran condicionades a l'aprovació de la dotació pressupostària corresponent.  
Segona  
Les ajudes descrites tenen un finançament del Fons Europeu de Desenvolupament Regional (FEDER) i del Fons Social Europeu (FSE) a través del Programa Operatiu de la Comunitat Valenciana 1994-1999, i de les Iniciatives Comunitàries RETEX i ADAPT -pendent aquesta darrera d'aprovació-, com també d'altres possibles fons, essent d'aplicació les disposicions que els regulen i la normativa europea sobre ajudes d'estat.  
Tercera  
En tot allò referent a la presentació de sol·licituds, avaluació de projectes, resolució i justificació de les ajudes del Programa de Suport a la Creació d'Empreses mitjançant Avals Financers, s'aplicarà el que disposa el Conveni de Col·laboració subscrit el 6 d'octubre de 1994 entre l'Impiva i la Societat de Garantia Recíproca de la Comunitat Valenciana.  
Quarta  
No caldrà presentar la documentació administrativa relacionada en l'annex II.A que ja estiga en poder de l'Impiva per haver-se presentat en l'anterior convocatòria o en aquesta per a un altre programa -cosa que es farà constar en la sol·licitud-, el sol·licitant haurà d'aportar un certificat on s'indique que la personalitat jurídica o el representant legal de l'empresa no han variat.  
En el supòsit d'impossibilitat material d'obtenir un document, l'Impiva podrà requerir al sol·licitant la seua presentació o, si no n'hi ha, l'acreditació per altres mitjans dels requisits a què es refereix el document.  
DISPOSICIONS TRANSITòRIES  
Primera  
S'admetran a tràmit les sol·licituds presentades amb posterioritat a la data de finalització dels programes de l'exercici 1995 l'objecte de sol·licitud del qual puguen incloure's en alguna de les actuacions previstes en aquesta resolució.  
Segona  
Amb caràcter excepcional, es consideraran les sol·licituds presentades al Pla Industrial de Millora del Medi Ambient de l'exercici 1995 -per a despeses i inversions d'aquesta anualitat- i que per raons d'índole pressupostària no foren resoltes, però la normativa aplicable serà l'establida en aquesta convocatòria.  
DISPOSICIó FINAL  
única  
S'autoritza el director general de l'Impiva per a dictar les resolucions necessàries per al desenvolupament, eficàcia i execució d'aquesta resolució.  
València, 20 de febrer de 1996.- El president de l'Impiva: Diego Such Pérez.  
ANNEX I  
Bases dels programes  
Línia d'entorn i infraestructures productives  
Pla d'infrastructura tecnològica  
Programa d'institut tecnològics  
Objectiu general  
Donar suport als instituts tecnològics (associacions industrials i d'investigació aparegudes com a conseqüència de la col·laboració entre la Generalitat Valenciana i les indústries del sector corresponent) per afavorir la competitivitat de les indústries mitjançant la modernització tecnològica i la diversificació de les seues activitats.  
Actuacions susceptibles de suport  
Realització per part dels instituts tecnològics d'activitats innovadores i prestació de serveis a empreses. Amb caràcter particular es donaran suport a les següents activitats:  
- Tecnologia: transferència d'I+D (Investigació i Desenvolupament).  
- Assessorament tècnic i informació.  
- Promoció de la qualitat industrial.  
- Promoció del disseny.  
- Desenvolupament de plantes experimentals de noves tecnologies.  
- Promoció de la cooperació entre empreses.  
- Realització d'activitats de formació per a la indústria.  
Tant per a ampliacions de les naus com per a creació de noves unitats tècniques en punts estratègics en els instituts tecnològics en funcionament o en els de nova creació, l'Impiva s'encarregarà de la compra dels terrenys i de la construcció dels edificis.  
Beneficiaris  
Instituts tecnològics constituïts que tinguen la seua seu central, laboratoris principals, o almenys els centres de decisió en la Comunitat Valenciana, entre les finalitats dels quals estiguen les de donar suport a la millora tecnològica, productiva i de gestió dels sectors industrials, com també la seua modernització i diversificació.  
A més dels ja constituïts, l'Impiva continuarà donant suport la iniciativa de constitució, en col·laboració amb empreses i universitats, de nous instituts tecnològics els fins dels quals siguen beneficiosos per a la Comunitat Valenciana.  
Ajudes  
Fins el 100% sobre els costos elegibles.  
Costos elegibles  
- Costos de recursos humans.  
- Despeses de funcionament i altres despeses associades al projecte.  
- Despeses de contractació de serveis externs.  
- Inversions en instal·lacions, obra civil, enginyeria.  
- Inversions en maquinària, equips de laboratori i equips de producció destinats a actuacions d'investigació, formació o demostració.  
- Inversions no productives congruents o associades al projecte.  
Criteris de valoració  
A. Qualitat del projecte:  
- Cost de la proposta comparat amb la capacitat de l'entitat proposant per a captar recursos econòmics de les empreses amb les quals es treballa.  
- Impacte de les actuacions en ordre a la modernització i diversificació del teixits industrial de la Comunitat Valenciana.  
- Capacitat de generar activitat econòmica en les empreses.  
- Nombre d'empreses afectades i potencial econòmic d'aquestes.  
- Possibilitats de propiciar inversions i ocupació en el sector industrial de la Comunitat Valenciana.  
- Efecte sobre els sectors auxiliars o complementaris el desenvolupament dels quals interesse potenciar.  
- Efectes sobre el nivell de coneixement dels diversos sectors industrials i en particular sobre el sostre de les tecnologies disponibles.  
B. Viabilitat econòmico-financera:  
- Evolució del balanç anual de comptes.  
- Resultats de les auditories que es practiquen.  
- Recursos obtinguts per l'institut (quotes i serveis) de les empreses.  
C. Característiques de l'entitat:   
- Indicadors de gestió semestrals.  
- Antiguitat de funcionament de l'institut.  
- Ampliació de la capacitat d'oferta de serveis de la pròpia entitat -nous departaments, plantes pilot, constitució de delegacions o unitats tècniques- i la millora del nivell dels recursos humans.  
D. Adequació a les línies de la política industrial de la Generalitat Valenciana.  
Termini de sol·licitud  
Podran presentar-se sol·licituds per a aquest programa fins el 30 d'abril de 1996.  
Altres  
La col·laboració de l'Impiva amb els instituts tecnològics queda reflectida en un conveni marc de col·laboració que es signa una vegada constituïda una nova entitat; anualment s'establirà un conveni singular de col·laboració on es detallaran les actuacions a realitzar amb el seu suport administratiu i de personal i les inversions per a millorar els serveis, i es definirà el pressupost total, l'aportació sol·licitada a l'Impiva i la resta de fonts de finançament. En els casos en els quals l'Impiva concerte la realització, organització, promoció o gestió d'activitats o serveis preferents amb un institut tecnològic, l'Impiva podrà assumir el 100% dels costos que se'n deriven.  
Programa de centres europeus  
d'empreses innovadores  
Objectiu general  
Suport als Centres Europeus d'Empreses Innovadores, impulsats per la Generalitat Valenciana a través de l'Impiva en les actuacions com a incubadores d'iniciatives empresarials de caràcter innovador, tant si es tracta de crear una nova empresa com de posar en marxa un nou projecte per part d'empreses ja existents.  
Actuacions susceptibles de suport  
- Desenvolupament d'infraestructures de suport a la innovació.  
- Assessorament per a la creació d'empreses innovadores.  
- Assessorament i mediació en l'obtenció de finançament per part d'aquestes.  
- Totes aquelles activitats relacionades amb l'oferta de serveis i locals a les noves empreses.  
Beneficiaris  
Centres Europeus d'Empreses Innovadores de la Comunitat Valenciana, creats o en fase de creació.  
Ajudes  
Fins el 100% dels costos elegibles.  
Costos elegibles  
- Costos de recursos humans.  
- Despeses de funcionament necessaris per al desenvolupament de les activitats abans esmentades.  
- Costos de contractació de serveis externs.  
- Inversions en instal·lacions, obra civil i enginyeria.  
- Inversions no productives congruents o associades al projecte.  
L'Impiva es podrà encarregar directament de la compra dels terrenys i la construcció dels edificis destinats als centres europeus d'empreses innovadores, com també del seu equipament.  
Criteris de valoració  
A. Qualitat del projecte. Es valorarà la necessitat dels recursos per al desenvolupament i la millora de l'oferta de serveis oferits pels Centres Europeus d'Empreses Innovadores, per a la promoció i difusió de la filosofia i serveis d'aquests, com també per a la millora del nivell dels seus recursos humans i la connexió amb les institucions públiques o privades que puguen fomentar la creació d'empreses innovadores i, conseqüentment, la creació d'ocupació.  
B. Viabilitat econòmico-financera:  
- Evolució del balanç anual del seu compte.  
- Resultats de les auditories que se li practiquen.  
C. Característiques de l'entitat. Indicadors de gestió semestrals.  
D. Adequació a les línies de la política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest projecte fins el 30 d'abril de 1996.  
Altres  
La col·laboració de l'Impiva amb els diferents Centres Europeus d'Empreses Innovadores s'estructurarà en tots els casos mitjançant convenis de col·laboració on es detallaran les actuacions a realitzar, el pressupost total necessari per a portar-les a cap, l'aportació sol·licitada a l'Impiva i la resta de fonts de finançament.  
Programa d'entitats de suport a la innovació  
Objectiu general  
Suport a projectes d'entitats sense fi de lucre, públiques o privades que contribuïsquen a millorar el nivell tecnològic de les empreses en general de la Comunitat Valenciana o d'un sector, província o comarca en particular.  
Actuacions susceptibles de suport  
- Realització d'estudis i investigació aplicats.  
- Activitats de divulgació, formació i informació.  
- Desenvolupament d'infraestructures de suport a la innovació.  
Beneficiaris  
Universitat, institucions, fundacions, entitats no lucratives i agents socials.  
Ajudes  
Fins el 100% dels costos elegibles.  
Costos elegibles  
- Cost de serveis externs.  
- Despeses associades al projecte.  
- Cost dels recursos humans.  
- Inversions no productives associades o congruents amb el projecte.  
- Inversions en instal·lacions, obra civil i enginyeria.  
Criteris de valoració  
A. Qualitat del projecte en funció de la seua contribució a la modernització, innovació o diversificació del teixit industrial valencià.  
B. Viabilitat econòmico-financera del projecte, en funció del grau de participació d'altres fonts de finançament.  
C. Esforç realitzat per l'entitat proposant en matèria de formació i informació valorat en termes de percentatge respecte del seu pressupost total.  
D. Adequació a les línies de política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996.  
Altres  
La col·laboració amb l'Impiva s'estructurarà, generalment, mitjançant un conveni marc on s'establirà la cooperació amb l'entitat, i posteriorment a través d'un conveni singular on s'especificarà l'actuació concreta a portar a cap. Podrà establir-se també mitjançant resolució del president de l'Impiva.  
En tots els casos es detallaran les actuacions que s'hagen de realitzar amb el seu suport administratiu i de personal, i es definirà el pressupost total, l'aportació sol·licitada a l'Impiva i la resta de fonts de finançament, en una memòria o sol·licitud d'ajuda.  
Línia d'innovació i desenvolupament industrial  
Pla de qualitat i producte industrial  
Programa de suport a la implantació de sistemes  
de garantia de qualitat  
Objectiu general  
Donar suport a les estratègies de consolidació i ampliació de mercats basats en la qualitat dels productes, resultat de la implantació de sistemes de garantia i de l'adequada gestió dels processos.  
Actuacions susceptibles de suport  
1. Obtenció de marques d'assegurament de la qualitat d'empreses i de producte  
1.1 Obtenció de la Certificació del Sistema de Qualitat de l'Empresa d'acord amb les normes FUD 3121 o les UNE equivalent. Excepcionalment podrà contemplar-se la certificació front a altres sistemes generats per grans empreses o altres organismes si es justifica tant la vàlua del sistema per a garantir la qualitat com la utilitat per al sol·licitant.  
1.2 Obtenció de la Certificació del Producte d'acord amb normes emeses per organismes de normalització i certificació.  
1.3 Obtenció de marques de qualitat del producte reglamentades i de prestigi.  
1.4 Accions complementàries:  
1.4.1 Formació del personal de l'empresa implicat en l'actuació.  
1.4.2 Adquisició de programari (software), equipament informàtic i de control de qualitat necessari per al desenvolupament de les condicions establides en la certificació o marca de qualitat.  
1.4.3 Accions de comunicació centrades en el sistema de garantia de qualitat implantat per a promoure l'empresa i els seus productes davant de clients potencials.  
2. Implantació de sistemes de gestió dirigits a l'obtenció de la qualitat total  
2.1 Estudi, definició, desenvolupament i implantació en l'empresa de models de gestió, desenvolupats en procediments i models d'actuació, que busquen l'optimització en cadascuna de les accions de l'empresa, a través de l'aplicació estructurada i sistemàtica de criteris de decisió basats en la qualitat i que busquen, més enllà de la certificació o les marques de garantia, l'excel·lència de la gestió i la competitivitat de l'empresa.  
2.2 Accions complementàries:  
2.2.1 Formació del personal de l'empresa implicat en l'actuació.  
2.2.2 Adquisició de programari (software), equipament informàtic i de control de qualitat necessari per al desenvolupament del pla.  
2.2.3 Accions de comunicació basades en la qualitat obtinguda per l'empresa.  
No s'acceptaran en aquesta línia els projectes d'empreses que no estiguen certificades d'acord a alguna de les Normes OIA 8507 o que presenten un projecte en consultoria i formació el cost del qual no supere els 6.000.000 de pessetes.  
3. Diagnòstic del sistema de qualitat i projectes de millora  
3.1 Realització per consultors externs d'anàlisis del sistema de qualitat de l'empresa per al coneixement de la seua posició front a sistemes de gestió de processos i productes segons models definits i estructurats.  
Beneficiaris  
Empreses industrials instal·lades en la Comunitat Valenciana dedicades a algunes de les activitats que figuren en la relació de sectors incentivables de l'annex III.  
Ajudes  
Actuacions 1 i 2  
Fins el 50% del cost acceptable del projecte pel que fa a consultoria, certificació, marques, laboratoris externs i formació. El límit per a aquest apartat s'estableix en 1.500.000 pessetes per a projectes de l'actuació 1 i 3.000.000 de pessetes per a projectes de l'actuació 2.  
Fins el 25% del cost elegible del projecte en programari (software), equipament informàtic o de control. El límit per a aquest apartat s'estableix en 1.000.000 de pessetes per a projectes de l'actuació 1 i 2.000.000 de pessetes per a projectes de l'actuació 2.  
Actuació 3  
Fins el 50% del cost elegible del projecte, amb un límit de 250.000 pessetes.  
Costos elegibles  
Actuacions 1 i 2   
- Certificació i marques de qualitat: registre i adquisició del dret d'ús de la marca de certificació de l'empresa o de garantia de qualitat del producte.  
- Serveis externs:   
- Consultoria realitzada per assessories externes per a possibilitar el compliment dels requisits de la certificació.  
- Laboratoris d'anàlisi i mesura necessaris per a verificar el compliment de les condicions de la marca de qualitat.  
- Formació externa del personal de l'empresa implicat en l'actuació.  
- Equipaments:  
- Programari (software) i equipament informàtic necessari per al desenvolupament de l'actuació.  
- Equips de laboratori o de línia per a anàlisi, mesura i control d'especificacions (s'exclouen en qualsevol cas els equips de producció).  
- Pla de comunicació: serveis externs de definició del pla de comunicació específic sobre els resultats del projecte proposat, com també disseny de suports.  
Actuació 3  
- Despeses de consultors externs.  
- Adquisició de models d'avaluació.  
Criteris de valoració  
Actuació 1  
A. Qualitat del projecte en termes de:  
- Capacitat de l'assegurament sobre processos i productes.  
- Identitat de la marca avaluada pel seu nivell d'exigències i la seua transcendència en el mercat.  
- Volum d'impacte social (qualitatiu i quantitatiu) que es desitge assolir amb l'acció de promoció.  
B. Viabilitat econòmico-financera del projecte.  
C. Característiques de l'empresa proposant i identitat de l'empresa consultora que desenvolupa l'assessorament per a la implantació del sistema de qualitat.  
D. Adequació a les línies de la política de promoció industrial de la Generalitat Valenciana.  
Actuació 2  
A. Qualitat del projecte en termes de:  
- Capacitat d'accés a la totalitat de processos i a la implicació en la sistematització de la totalitat d'eines estratègiques utilitzades per l'empresa, i que actue com a catalitzador que optimitze la millora continua de resultats.  
- Implicació de les persones en la tasca de formació definida en termes d'amplitud tant qualitativa (professional, per a la qualitat, per a l'aplicació de noves tecnologies), com quantitativa, en relació amb la massa salarial bruta de l'empresa (òptim   
2,5%).  
- Repercussió explícita en la implantació de sistemes de qualitat en altres empreses.  
B. Viabilitat econòmico-financera del projecte.  
C. Característiques de l'empresa proposant i identitat de l'empresa consultora que desenvolupa l'assessorament per a la implantació del sistema de qualitat.  
D. Adequació a les línies de la política de promoció industrial de la Generalitat Valenciana.  
Actuació 3  
A. Qualitat del projecte en termes de:   
- Identitat d'instruments d'avaluació i model d'actuació previst.  
- Significació de l'auditoria: nivell d'implantació i índex de continuïtat en l'empresa.  
B. Viabilitat econòmico-financera del projecte.  
C. Característiques de l'empresa proposant i identitat i capacitat de l'empresa consultora que desenvolupa l'assessorament per a la implantació del sistema de qualitat.  
D. Adequació a les línies de la política de promoció industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996.  
Altres  
Identitat del consultor  
L'empresa consultora ha d'estar identificada en el Registre de Consultors per a la Gestió de la Qualitat de l'Impiva, 1996 per la qual cosa haurà de presentar un informe segons el model establit. La Comissió d'Avaluació del Pla de Qualitat i Producte Industrial qualificarà els auditors d'acord amb els següents criteris:  
- Qualificació i experiència professional de les persones responsables de l'auditoria.  
- Perfil del model operatiu.  
- Antecedents de l'empresa o institució.  
Programa de suport a la qualitat en el producte industrial.  
Técniques de desenvolupament de producte  
Objectiu general  
Millorar l'adaptació dels productes fabricats per la indústria valenciana als mercats, mitjançant la utilització de sistemes de desenvolupament de nous productes i redisseny dels ja existents que incorporen els coneixements i tècniques de disseny a través de procediments estructurats.  
Actuacions susceptibles de suport  
- Realització de projectes de disseny i desenvolupament de nous productes o millora dels ja existents.  
- Disseny d'elements de comunicació complementaris al desenvolupament d'un nou producte, com el disseny d'envasos i embalatges, imatge corporativa i de marca.  
 - Consolidació i ampliació d'unitats de D+D (disseny i desenvolupament de producte) en empreses.  
Beneficiaris  
Empreses industrials instal·lades en la Comunitat Valenciana, dedicades a alguna de les activitats que figuren en la relació de sectors incentivables de l'annex III.   
A les ajudes podran accedir preferentment les empreses que per la seua dimensió no tinguen cabuda en el Programa de Suport al Producte Industrial de la Iniciativa Pyme.  
Ajudes  
Fins el 50% del cost incentivable del projecte pel que fa a consultoria i assessorament extern en general. El límit per a aquest apartat s'estableix en 3.000.000 de pessetes.  
Fins el 25% del cost incentivable del projecte en programari (software), equips de disseny, elements de mesura i anàlisi, prototipus i inversions no productives necessàries per al desenvolupament del producte. El límit per a aquest apartat s'estableix en 2.000.000 de pessetes.  
Costos elegibles  
- Serveis externs de consultoria per a auditories, estudis de mercat, definició de característiques de producte, disseny, test de producte.  
- Desenvolupament per empreses externes de maquetes, prototipus, models.  
- Costos externs per a realització de proves, homologacions i generació de patents.  
- Software i equips informàtic de disseny i elements de mesura i anàlisi.  
Criteris de valoració  
A. Qualitat del projecte, valorada a través de la incidència en els models de gestió de desenvolupament de producte de l'empresa, coherència en l'estructuració del projecte i adaptació a les necessitats de l'empresa.  
B. Viabilitat econòmico-financera, amb l'anàlisi de les expectatives de rendibilitat del projecte i la capacitat de l'empresa per a sostenir-lo.  
C. Adequació de l'assessor, capacitat del consultor o equip intern per a la prestació del servei.   
D. Adequació a les línies de la política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996.  
Programa de suport a la difusió  
de la cultura de la qualitat  
Objectiu general  
Donar suport a les actuacions orientades a fomentar la cultura de la qualitat que estimulen la incorporació de sistemes de gestió de la qualitat en les empreses de la Comunitat Valenciana.  
Actuacions susceptibles de suport  
Accions d'investigació, informació, assessorament, promoció i implantació que permeta l'aplicació adaptada a la realitat de l'empresa en la Comunitat Valenciana, de criteris i eines de gestió de la qualitat i de les tècniques de desenvolupament del producte.  
A títol orientatiu i no excloent, aquestes accions susceptibles de suport poden concretar-se en:  
- Establiment de serveis d'informació i assessorament.  
- Desenvolupament de tècniques i eines adaptades a les necessitats de sectors o col·lectius empresarials. Implantació i foment d'ús.  
- Realització d'accions promocionals orientades a evidenciar l'avantatge competitiu que presenta la gestió de la qualitat i l'aplicació de les tècniques de desenvolupament de productes.  
Beneficiaris  
Organismes o institucions sense fi de lucre que tinguen el seu àmbit d'actuació en la Comunitat Valenciana, entre les finalitats dels quals estiguen les de donar suport a la millora de la gestió de la qualitat, la millora tecnològica, productiva i de gestió dels sectors industrials, com també la modernització i diversificació.  
Ajudes  
Fins el 100% del cost elegible del projecte.  
Costos elegibles  
- Recursos humans i formació de les persones (cost de l'assistència a cursos i d'assessors externs en els cursos desenvolupats dins de la institució).  
- Serveis externs: contractació de serveis externs necessaris per a desenvolupar el de la d'acció.  
- Costos de campanyes de comunicació i promoció: edició de documents i altres despeses.  
- Despeses associades al projecte: altres costos no inclosos en els apartats anteriors i que es justifiquen com a imprescindibles per a la realització del projecte.  
Criteris de valoració  
A. Qualitat del projecte, valorada a través de la seua capacitat d'impacte en termes de:  
- Finalitat: utilitat de l'acció per a facilitar o induir accions en l'àmbit de la millora de la qualitat en el col·lectiu al qual es dirigisca.  
- Aspectes quantitatius: nombre d'empreses sobre les quals s'incideix i sectors industrials als quals interessa.  
- Aspectes qualitatius: significació de la informació tramitada o promoguda, model operatiu de l'actuació i instruments utilitzats.  
B. Viabilitat econòmico-financera: disponibilitat a finançar parcialment el projecte per l'entitat proposant i justificació de rendibilitat del projecte valorada a través de la relació entre cost i expectatives d'induir accions de millora.  
C. Característiques d'adequació del proposant.  
D. Adequació a les línies de política de promoció industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996.  
Pla industrial de millora del medi ambient  
Programa d'adaptació industrial mediambiental  
i minimitzacio de residus  
Objectiu general  
Facilitar l'adaptació eficient de les indústries de la Comunitat Valenciana al marc jurídic mediambiental a través del suport a les inversions necessàries per a la posada al dia i la correcció de les instal·lacions industrials, a fi de complir o superar les exigències de la normativa vigent, o de minimitzar la generació de contaminants.  
Actuacions susceptibles de suport  
En general, inversions que facen compatible el desenvolupament de productes amb la incorporació de tecnologies productives netes, com també la correcció de determinats abocadors contaminants del medi ambient.  
A títol enunciatiu, no excloent, les accions susceptibles de suport es poden concretar en:  
- Inversions de correcció industrial tant en procés com en final de línia per adaptar-se o superar les exigències mediambientals de la normativa vigent.  
- Reconversió d'instal·lacions industrials per a la fabricació de productes més nets.  
- Adquisició i instal·lació d'elements correctors de la contaminació destinats a disminuir i/o depurar les emissions a l'atmosfera de pols, fums i gasos.  
- Instal·lacions per a l'eliminació o tractament dels residus i efluvis industrials nocius per al medi ambient.  
- Instal·lacions industrials per a la valorització de residus que permeten recuperar i reutilitzar com a matèries primeres les substàncies procedents del fluix de residus.  
- Inversions en sistemes de mesura i control de la contaminació industrial.  
- Inversions industrials encaminades a la millora de la gestió del medi ambient.  
- Contractació de serveis d'assessorament que tinguen com a finalitat la realització d'inversions correctores.  
Beneficiaris  
Empreses industrials instal·lades en la Comunitat Valenciana.  
L'activitat d'aquestes haurà de figurar en la relació de sectors incentivables establida en l'annex III.  
Ajudes  
Fins el 15% del cost elegible del projecte per a les inversions en equips de correcció industrial o equips de control per a adaptar-se a les normes obligatòries. També s'inclouen les instal·lacions industrial per a minimització i valorització de residus. Aquest límit podrà elevar-se fins un 30% si l'actuació subvencionada tingués com a objectiu l'obtenció d'uns nivells de qualitat ambiental substancialment superiors als establits amb caràcter obligatori per la legislació vigent. Si les inversions són realitzades per una petita i mitjana empresa s'admetrà un increment de 10 punts en percentatge bruts.  
L'ajuda màxima serà de 15 MPTA per projecte i any.  
Les inversions dirigides a la millora de la gestió ambiental podran obtenir una subvenció màxima del 15% del cost elegible del projecte.  
La contractació de serveis d'assessorament podrà obtenir una ajuda de fins un 50% del cost elegible del projecte, i es considerarà una ajuda màxima d'1.500.000 de pessetes.  
Es tindran en compte les ajudes rebudes a través d'altres programes i no es podrà superar, una vegada acumulades a la concedida per aquest projecte, el límit màxim establit per a cada cas.  
Costos elegibles  
De totes les despeses i inversions previstos per l'empresa en les accions susceptibles de suport es consideraran elegibles les següents:  
- Despeses de contractació de serveis externs.  
- Inversions en instal·lacions i obra civil directament lligada al projecte.  
- Inversions en maquinària i equips de producció.  
- Inversions no productives congruents o associades al projecte.  
No es considerarà com a cost elegible l'adquisició d'equips de transport.  
Criteris de valoració  
A. Qualitat del projecte segons els següents criteris:  
- Abast i grau de definició del projecte des del punt de vista tècnic.  
- Caràcter innovador del projecte.  
- Grau d'adequació al nivell de qualitat ambiental segons la normativa vigent.  
- Tipologia de residus tractats i grau de control d'emissions.  
- Actuacions de minimització, recuperació i reutilització de residus industrials.  
- Capacitat de difusió o rèplica de l'acció realitzada.  
B. Viabilitat econòmico-financera.  
C. Característiques de l'empresa proposant i de la consultora. Es valoraran especialment les iniciatives de cooperació empresarial.  
D. Adequació a les línies de política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996.  
Altres  
- El beneficiaris estaran obligats a facilitar les comprovacions encaminades a garantir la correcta realització del projecte o actuació subvencionada.  
- Sols s'aprovaran les plantes de nova creació si les seues instal·lacions permeten la valorització de recursos.  
- En finalitzar el projecte el beneficiari estarà obligat a presentar un informe tècnico-econòmic sobre els resultats assolits, i les llicències i autoritzacions per al desenvolupament de la nova activitat.  
- El projectes que suposen una inversió total superior als 200 MPTA hauran de presentar una auditoria mediambiental.  
- En el cas de contractació de serveis d'auditoria i diagnòstic mediambiental haurà de presentar-se un avantprojecte d'inversions a realitzar.  
- En el cas de projectes de depuració d'aigües residuals, haurà de presentar-se l'autorització de l'abocament.  
- En el cas de projectes de tractament de residus tòxics i perillosos, haurà de presentar-se l'autorització per a actuar com a gestor de residus.  
Programa de desenvolupament  
tecnològic mediambiental  
Objectiu general  
Donar suport a les actuacions dirigides a la realització de projectes d'innovació i desenvolupament de processos per a la generació de tecnologies netes o de correcció mediambiental per a la seua aplicació en la indústria, i el desenvolupament de tecnologies en el camp de béns d'equip de mesura i control mediambiental.  
Actuacions susceptibles de suport  
Activitats dirigides a la generació de tecnologies de caràcter precompetitiu adaptades a les necessitats de la indústria, com també el desenvolupament d'innovacions tecnològiques de caràcter mediambiental referides al producte o procés en les empreses de la Comunitat Valenciana. Com a referència d'accions concretes, sense excloure altres, es poden citar:  
1. Projectes d'I+D (Investigació i Desenvolupament) precompetitiva  
Projectes d'I+D precompetitiva en qualsevol àrea de la ciència que comporten l'adquisició de coneixements tècnics, la realització d'anàlisis teòriques i d'estudis o experiments de laboratori, que requerisquen encara esforços i inversions addicionals per a l'aprofitament dels seus resultats a nivell industrial en forma de nous productes o processos industrials més nets, o equips de control i mesura de la contaminació.  
2. Projectes d'I+D competitiva  
- Desenvolupament de prototipus de béns d'equip: màquines de procés, instrumentació, d'anàlisi, control i mesura i instal·lacions de depuració dels efluvis industrials.  
- Investigació i desenvolupament de tecnologies netes que reduïsquen l'impacte mediambiental dels productes, processos o residus industrials.  
- Disseny de plantes pilot d'investigació preindustrial on s'assage i experimente un nou producte, una tècnica de fabricació o un sistema de tractament de residus que reduïsca l'impacte ambiental en les empreses.  
Beneficiaris  
1. Projectes d'I+D precompetitiva  
- Entitats sense fi de lucre amb una activitat en el camp d'I+D, en particular: universitats, associacions d'investigació i altres centres d'investigació tant públics com privats que contracten per a la realització del projecte amb una o més empreses instal·lades en la Comunitat Valenciana.  
- Empreses instal·lades en la Comunitat Valenciana amb capacitat de donar serveis d'I+D a altres empreses.  
- Empreses industrials instal·lades en la Comunitat Valenciana que disposen de capacitat per al desenvolupament de projectes d'I+D d'alt grau d'innovació (l'activitat d'aquestes haurà de figurar en la relació de sectors incentivables establida en l'annex III).  
2. Projectes d'I+D competitiva  
Empreses industrials instal·lades en la Comunitat Valenciana dedicades a alguna de les activitats que figuren en la relació de sectors incentivables establida en l'annex III.  
Ajudes  
1. Projectes d'I+D precompetitiva  
Fins el 50% del cost dels projectes i pot arribar al 60% en el cas de petites i mitjanes empreses. L'ajuda màxima serà de 20 MPTA per projecte i any.  
2. Projectes d'I+D competitiva  
Fins el 30% del cost dels projectes i pot arribar el 40% en el cas de petites i mitjanes empreses. L'ajuda màxima serà de 15 MPTA per projecte i any.  
Si hi havia ajudes rebudes a través d'altres programes, l'acumulació d'aquestes amb la concedida per aquest projecte, no podrà superar el límit màxim establit per a cada cas.  
Si el beneficiari és una entitat sense fi de lucre, l'ajuda màxima en aquests casos podrà cobrir la totalitat dels costos elegibles que no siguen aportats per les empreses participants amb un límit de 25 MPTA per projecte i any.  
Costos elegibles  
De totes les despeses i inversions previstes per l'empresa en les accions susceptibles de suport es consideraran costos elegibles:  
- Despeses de contractació de serveis externs de caràcter tecnològic.  
- Costs de recursos humans (costos laborals, formació, etc.).  
- Inversions no productives congruents o associades al projecte (materials i equips de laboratori).  
En el cas d'I+D precompetitiva es consideraran a més altres despeses associades al projecte.  
Criteris de valoració  
A. Qualitat del projecte segons el nivell tecnològic i els recursos tecnològics aportats. Es consideraran també:  
- Influència de la tecnologia generada sobre altres empreses.  
- Expectatives de generació de nous negocis.  
B. Viabilitat econòmico-financera amb l'anàlisi de la incidència en els costos de les inversions realitzades i la capacitat del beneficiari per a sostenir-los.  
C. Característiques de l'empresa i, en especial, col·laboració d'altres empreses o organismes en el projecte. Es consideraran favorablement els projectes d'empreses que accedisquen per primera vegada a ajudes mediambientals.  
D. Adequació a les línies de la política industrial de la Generalitat Valenciana que prioritza:  
- Projectes subvencionats per altres organismes mediambientals, en particular els d'administració central i la Unió Europea.  
- Generació d'ocupació induïda pel projecte.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996.  
Altres  
Projectes d'I+D precompetitiva  
Les entitats sense fi de lucre participants presentaran la documentació que evidencie l'existència d'acords:  
- de caràcter econòmic, quant a l'aportació de recursos per les empreses,  
- de caràcter tecnològic, quant als objectius i transferència dels resultats de la investigació,  
- de qualsevol altra índole relatius al desenvolupament del projecte i utilització de la tecnologia.  
La contribució econòmica de les empreses participants en els projectes presentats per entitats sense intenció de lucre serà fonamentalment monetària. S'acceptaran contribucions en espècie (mà d'obra, materials i utilització d'equips). Les contribucions en espècie superiors a la meitat de l'aportació monetària no es consideraran a l'efecte de calcular el percentatge de participació empresarial. Aquestes empreses participants hauran d'estar radicalment en la Comunitat Valenciana.  
L'entitat sense fi de lucre proposant es compromet mitjançant una declaració de disponibilitat a firmar un acord amb l'òrgan gestor del pla, a difondre la tecnologia desenvolupada entre les empreses de la Comunitat Valenciana passat el temps d'exclusivitat en què sols es transmetrà a les empreses participants.  
La propietat industrial dels resultats patentables correspon al sol·licitant, excepte en el cas de projectes presentats per centres d'investigació instal·lats fora de la Comunitat Valenciana que seran propietat de l'Impiva.  
Si el sol·licitant és una empresa haurà de justificar la capacitat per a realitzar un projecte d'I+D de caràcter precompetitiu a tal efecte haurà de complir almenys dues de les condicions A, B o C que s'indiquen a continuació:  
A. Dimensió  
L'empresa haurà de superar almenys un dels ratio relatius al nombre de treballadors, facturació, cash flow generat en l'últim any, el mínim dels quals s'estableix en:  
Núm. de treballadors: 25  
Facturació: 500 MPTA  
Cash Flow: 20 MPTA  
B. Infraestructura d'I+D  
L'empresa haurà de justificar haver gastat entre personal i adquisició d'equips, ambdós específicament dedicats a labors d'I+D, una quantitat significativa i disposar de personal especialitzat adequat.  
C. Experiència en I+D  
L'empresa haurà de complir alguna de les següents condicions:  
- Haver obtingut en els últims dos anys tres patents espanyoles o una patent europea o una patent internacional de les inscrites en el conveni PCT (Patent Cooperation Treaty).  
- Haver realitzat en els últims tres anys algun projecte que haja obtingut aprovació i ajuda a través del Pla Nacional d'Investigació Científica i Desenvolupament Tecnològic (projectes concertats gestionats pel Centre per al Desenvolupament Tecnològic Industrial) o haver obtingut més de 100 MPTA en els tres últims anys en forma de finançament del CDTI a projectes de desenvolupament o concertats.  
- Haver participat en els últims tres anys en algun projecte d'I+D dels finançats en el segon o tercer Programa Marc de la Comunitat Europea o en algun projecte que haja sigut aprovat d'acord amb la normativa d'EUREKA.  
- Haver obtingut en els últims tres anys subvencions a projectes d'I+D procedents de l'Impiva, el Ministeri d'Indústria, Ciència i Tecnologia, a través del PATI o del PITMA en allò referent al desenvolupament tecnològic per a medi ambient, per un import mínim de 25 MPTA.  
Programa de promoció industrial mediambiental  
Objectiu general  
Donar suport a les iniciatives de promoció i divulgació vinculades a la indústria i tecnologia del medi ambient i a les activitats de formació per a contribuir a millorar el nivell de qualificació mediambiental del personal de les indústries.  
Actuacions susceptibles de suport  
Activitats de formació de tècnics i especialistes en àrees industrials o d'enginyeria, així com les iniciatives de promoció, divulgació i assessorament tècnic vinculades a la indústria i tecnologia medi ambiental:  
- Accions de sensibilització medi ambiental en l'àmbit industrial.  
- Accions de promoció i divulgació vinculades a la indústria i tecnologies del medi ambient.  
- Cursos de formació per a tècnics i professionals en l'àmbit medi ambiental.  
Beneficiaris  
Institucions i entitats sense fi de lucre instal·lades en la Comunitat Valenciana.  
Ajudes  
Fins el 80% del cost elegible del projecte. Es tindran en compte les ajudes rebudes a través d'altres programes. No es pot superar, una vegada acumulades a la concedida per aquest projecte, el límit màxim establit.  
Costos elegibles  
- Despeses de contractació de serveis externs.  
- Costos de recursos humans externs.  
- Altres despeses externes associades al projecte.  
Criteris de valoració  
A. Qualitat del projecte, considerant:  
- Contingut aportat per l'acció.  
- Capacitat de difusió o rèplica de l'acció.  
- Abast de l'acció: nombre de persones i sectors beneficiats.  
B. Viabilitat econòmico-financera amb l'anàlisi del grau d'autofinançament del projecte.  
C. Característiques de l'entitat proposant, quant a l'adequació del pressupost i els mitjans a utilitzar.  
D. Adequació a les línies de política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996.  
Altres  
Els ingressos obtinguts per la quota dels assistents a cursos més la quantitat subvencionada per aquest programa i altres als quals puga acollir-se no sobrepassaran en cap cas el cost total del curs. Per al pagament de la subvenció es presentarà una valoració dels resultats obtinguts i els justificants d'ingressos assignats al projectes.  
Línia de foment i desenvolupament empresarial  
Pla de formació i desenvolupament  
Programa d'activitats de formació per a la indústria  
Objectius general  
- Facilitar formació d'especialització professional a desocupats amb possibilitats d'inserció laboral en la indústria valenciana que pogueren aportar-hi un valor afegit.  
- Facilitar formació contínua de qualificació i actualització professional a tècnics i professionals de les indústries valencianes per afrontar el canvis tecnològics i econòmics en les millors condicions de competitivitat.  
Actuacions susceptibles de suport  
1. Organització d'activitats de formació ocupacional l'objecte de la qual siga la qualificació de desocupats per a la inserció professional en les empreses industrials valencianes:  
1.1 Diplomes d'especialització professional de més de 200 hores de duració per a joves desocupats fins 25 anys d'edat amb estudis mitjans o superiors.  
1.2 Mòduls ocupacionals d'especialització de més de 100 hores de duració per a desocupats de llarga durada.  
2. Organització d'activitats de formació contínua l'objecte de la qual siga la qualificació i actualització professional de tècnics i professionals de les empreses industrials:  
2.1 Cursos de reciclatge professional (entre 80 i 160 hores de durada) per a treballadors en actiu de la indústria valenciana.  
2.2 Cursos de curta durada (entre 30 i 80 hores de durada) per a treballadors en actiu en la indústria valenciana.  
Ambdós tipus d'activitats podran desenvolupar continguts relatius a tecnologies industrials i de la informació, gestió del producte industrial, gestió de la innovació, màrqueting i comerç internacional i tècniques d'administració.  
Sols seran susceptibles de suport amb un mínim de 12 alumnes i un màxim de 20. A criteri de la direcció del curs, i prèvia autorització de l'Impiva, les entitats organitzadores podran utilitzar un màxim de tres places addicionals per als seus propis empleats o alumnes d'especial interès per al sector.  
Es realitzaran també com a activitats de formació ocupacional beques d'especialització professional per a postgraduats en situació de desocupació, que seran objecte d'una convocatòria específica.  
Beneficiaris  
Entitats sense fi de lucre vinculades als sectors industrials, amb acreditada experiència en la formació industrial i capacitat docent per a portar a cap les activitats formatives exposades en el punt anterior.  
Ajudes  
La totalitat del cost estimat per l'Impiva per a cada activitat en funció del nombre d'hores que tinga aquesta.  
Costos elegibles  
Fins el 100% dels costos elegibles (despeses de contractació de serveis externs, costos de recursos humans i altres despeses, exclusivament com es detallen en el Manual de Justificació Econòmica de les Activitats Formatives elaborat per l'Impiva a l'efecte), classificats en els següents conceptes:  
- Costos del personal docent.  
- Costos directament imputables a l'activitat formativa.  
- Costos indirectes o d'estructura.  
Criteris de valoració  
A. Qualitat del projecte. Adequació de les activitats proposades a les característiques delimitades en el Programa Operatiu de la Comunitat Valenciana del Fons Social Europeu, període 1994-1999, respecte a característiques i nombre d'alumnes, duració de les activitats, costos elegibles, etc. Altres aspectes que afavoriran la valoració de la sol·licitud:  
- Distribució territorial i sectorial de les ajudes.  
- Concepció i disseny de les activitats basats en la detecció de necessitats formatives en l'àmbit d'operació de l'entitat sol·licitant i en les possibilitats d'inserció o promoció professional dels alumnes que les cursen.  
- Concepció i disseny d'un programa global d'activitats amb caràcter sectorial que reculla simultàniament propostes de formació ocupacional i contínua que es complementen entre si.  
- Elaboració de programes aplicats, eminentment pràctics i basat en objectius mesurables segons les repercussions que tinga l'activitat per a la situació laboral dels alumnes i el desenvolupament de les empreses. Es prioritzarà la utilització de metodologies actives que busquen l'assoliment d'aprenentatges per experiència, i s'incidirà especialment en l'estudi de casos extrets de la realitat, així com l'establiment de períodes de pràctiques en empreses.  
- Establiment de sistemes i criteris de selecció dels alumnes, de sistemes de control d'assistència i avaluació d'aprofitament dels alumnes durant els cursos i al seu acabament, i de seguiment de l'alumnat amb posterioritat a l'acabament de l'activitat formativa.  
- Establiment de vies de comunicació amb empreses, mitjans de comunicació, alumnes i ex alumnes, amb la finalitat de facilitar la difusió de les activitats i inserció dels alumnes, el diàleg amb aquest durant i després de l'activitat formativa, i la valoració de la reprercussió de la formació en l'empresa.  
B. Viabilitat econòmico-financera  
- Percentatge de pressupost dedicat a activitats formatives sobre el pressupost total de l'entitat.  
- Cost per hora de formació proposat en funció de les característiques de les activitats.  
- Distribució del pressupost de les activitats entre els diferents costos elegibles.  
C. Característiques de l'entitat proposant. Disponibilitat d'instal·lacions i recursos propis suficients per a acreditar la capacitat docent i de gestió de la formació en funció del tipus i volum d'activitats que es sol·liciten. Altres aspectes que afavoriran la valoració de la sol·licitud:  
- Qualitat de les instal·lacions de forma que permeten realitzar l'activitat docent en òptimes condicions d'espai, visibilitat i sonoritat.  
- Quantitat i qualitat d'equips didàctics d'ajuda, audiovisuals o informàtics, per facilitar l'activitat formativa.  
- Existència d'instal·lacions o equips per a pràctiques en funció del tipus d'activitat formativa.  
- Capacitat docent de l'entitat amb la seua pròpia plantilla, en funció del nombre de persones, la dedicació i la demostració de la seua qualitat docent.  
- Capacitat de gestió de la formació de l'entitat en funció del nombre de persones dedicades i l'experiència acreditada d'aquestes.  
- Grau i qualitat d'execució de pressupostos assignats per a altres activitats realitzades anteriorment per aquesta entitat.  
D. Adequació a les línies de la política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996.  
Altres  
Ajudes d'altres organismes  
Aquestes ajudes són incompatibles amb aquelles que pogueren proporcionar altres organismes.  
Promoció  
Les entitats beneficiàries es faran càrrec de la promoció de les seues activitats i s'atendran a la normativa d'imatge que determinen l'Impiva i el Fons Social Europeu.   
Gestió de les activitats  
Les entitats beneficiàries:  
1. S'acolliran necessàriament als formularis, procediments, models i terminis de gestió de l'activitat que l'Impiva disposarà i sol·licitarà per a:  
1.1 La inscripció, selecció, control d'assistència i avaluació d'alumnes.  
1.2 La comunicació de calendaris, horaris i documents de programació o execució de les activitats.  
1.3 Altres informacions referides a les activitats que es pogueren derivar dels requeriments del Programa Operatiu de la Comunitat Valenciana del Fons Social Europeu.  
2. Assumiran la responsabilitat de l'execució i desenvolupament de les activitats formatives, de les compres que puga realitzar i de les relacions amb el professorat i l'alumnat. Aquesta responsabilitat no podrà ser delegada en cap persona ni entitat aliena a la beneficiària directa de les ajudes. Es responsabilitzaran igualment de l'estricte compliment de la legislació vigent en matèria laboral, fiscal, mercantil i d'incompatibilitats al servei de l'administració pública.  
3. Sol·licitaran prèviament per escrit l'autorització de l'Impiva per a qualsevol modificació del projecte objecte d'ajuda.  
Alumnat  
1. Les entitats beneficiàries disposaran d'una assegurança d'accident i responsabilitat civil per a la cobertura dels alumnes durant el curs.  
2. Les activitats formatives tindran caràcter gratuït. No obstant això, les entitats organitzadores podran sol·licitar als alumnes el pagament d'una fiança que serà tornada en acabar l'activitat tret que s'abandone. L'entitat organitzadora haurà de comunica a l'Impiva la quantia de la fiança que establisca amb anterioritat a la inscripció dels alumnes.  
3. L'assistència serà obligatòria. Les faltes d'assistència que excedesquen el 20% de la duració d'un curs podran implicar la pèrdua de la fiança per a l'alumne i la minorització de les ajudes a l'entitat.  
Supervisió  
Les entitats beneficiàries facilitaran en tot moment la documentació i accés a les instal·lacions a requeriment dels responsables de supervisió de l'Impiva o de les unitats administradores del Fons Social Europeu.  
Programa d'ajudes per a la formació  
i el desenvolupament empresarial  
Objectius generals  
- Contribuir a la qualificació del personal de les petites i mitjanes indústries de la Comunitat Valenciana com a instrument per a l'increment de la competitivitat a través d'accions formatives innovadores preparades a mida de les necessitats específiques de cada empresa, sector o zona, especialment si estan immersos en processos de mutació industrial.  
- Potenciar el desenvolupament, la producció, avaluació, adaptació i ús de materials didàctics innovadors i sistemes multimèdia per a la formació industrial, com també les eines per a la creació de materials formatius.  
- Facilitar l'accés a la formació a la indústria de la Comunitat Valenciana a través de la millora i coordinació dels recursos necessaris per a dissenyar i executar projectes formatiu.  
Actuacions susceptibles de suport  
1. Ajudes per a cursos a mida: activitats formatives a mida del sol·licitant realitzades per centres de formació industrial i desenvolupades a partir de mòduls prèviament homologats per l'Impiva.  
2. Ajudes per a la realització de projectes formatius de caràcter innovador: suport a experiències de formació-assessorament industrial dirigides a petites i mitjanes indústries, que aporten components metodològics innovadors, centrades preferentment en tècniques de gestió, introducció d'elements de qualitat, estratègies d'internacionalització, cooperació empresarial i tecnologies industrials.  
3. Suport a la producció d'eines, materials i sistemes multimèdia de formació: desenvolupament, producció, adaptació i millora de materials de formació per a la indústria amb caràcter innovador, preferentment autoinstructius, com també sistemes multimèdia de formació flexible, oberta o a distància, preferentment basats en la telemàtica. Es podran preveure ajudes per al cofinançament de projectes presentats a programes o iniciatives europees.  
4. Ajudes per a l'establiment i desenvolupament de centres de recursos per a la formació: ajudes per a recursos materials i humans utilitzats en la gestió de les activitats i centres de recursos de formació. Es podran contemplar ajudes per al cofinançament de projecte presentats a programes o iniciatives europees.  
Beneficiaris  
- Actuació 1: empreses industrials amb seu social o establiment de producció industrial en la Comunitat Valenciana.  
- Actuació 2 i 4: centres de formació industrial i, si escau, entitats sense fi de lucre vinculades a un sector o zona determinats, amb experiència en la formació industrial i capacitat docent per a portar a cap activitats formatives.  
- Actuació 3: empreses industrials i de serveis amb producció instal·lada en Comunitat Valenciana. Universitats i institucions sense fi de lucre que acrediten capacitat per a la producció i difusió d'eines, materials i sistemes multimèdia.  
Ajudes  
- Actuació 1: fins el 80% del cost facturat pel curs a mida, amb un màxim de 13.000 pessetes per hora de formació.  
- Actuació 2: fins el 80% de les despeses de l'acció formativa, amb un màxim de 20.000 pessetes per hora de formació.  
- Actuació 3: amb caràcter general, fins el 25% del cost total del projecte. En el cas que les entitats adjudicatàries siguen petites i mitjanes empreses, podrà arribar fins el 35% sobre el cost total del projecte. En el cas que siguen sense fi de lucre, podrà arribar fins el 100% del cost total del projecte. L'Impiva limitarà els màxims en percentatge d'inversió admissible.  
- Actuació 4: fins el 100% dels costos elegibles. En el cas de les inversions i el personal, l'Impiva limitarà els màxims en percentatge d'inversió admissible, en nombre de persones i en la quantia de les ajudes per persona.  
Costos elegibles  
- Actuació 1: despeses de contractació de serveis externs (curs a mida). No es preveuen ajudes per a altres despeses associades al projecte ni costos de recursos humans.  
- Actuació 2: costos del personal docent-tutor i costos directament imputables a l'activitat formativa.  
- Actuació 3: inversió en equips i materials necessaris per al desenvolupament del projecte, costos de recursos humans, i despeses de producció i difusió associats al projecte.  
- Actuació 4: inversions en equips i materials de formació necessaris, despeses de personal de gestió de la formació i dels centres de recursos de formació. Igualment seran susceptibles de suport despeses associades al disseny o diagnòstic de necessitats de formació en una zona o sector.  
Criteris de valoració  
Actuació 1. Ajudes per a cursos a mida  
A. Característiques de l'acció o projecte:  
- Actuació formativa emmarcada en una planificació general de formació o de desenvolupament estratègic de l'empresa.  
- Percentatge significatiu en l'empresa de personal que realitza el curs (respecte el total de la plantilla o el d'una secció o departament).  
- Previsió d'avaluació de les repercussions del curs en l'empresa.  
- Curs com a part d'una seqüència de diversos cursos a mida.  
B. Viabilitat econòmico-financera del projecte:  
- Finançament amb recursos propis sense dependència d'altres ajudes.  
C. Característiques de l'empresa i de l'entitat contractada per a realitzar el curs:  
- Plantilla de l'empresa sol·licitant inferior a 250 treballadors.  
- Empreses amb seu social i establiment de producció en la Comunitat Valenciana.  
- Primeres sol·licituds front a múltiples sol·licituds d'una mateixa empresa, en aquest exercici o en els dos anteriors.  
- Primeres sol·licituds front a múltiples sol·licituds de cursos impartits per un mateix centre.  
D. Adequació a les línies de la política industrial de la Generalitat Valenciana.  
Actuació 2. Ajudes per a la realització d'accions formatives de caràcter innovador  
A. Característiques de l'acció o projecte:  
- Correcta definició de projecte amb plantejament d'objectius en resposta a necessitats de l'usuari prèviament contrastades en els àmbits temàtics definits en l'actuació.  
- Grau de creativitat, interactivitat i innovació de les propostes metodològiques.  
- Adequació de les metodologies i eines utilitzades als objectius finals de l'aprenentatge.  
- Nombre de petites i mitjanes empreses participants en les accions o projectes plantejats.  
- Existència de mecanismes de control i avaluació de les repercussions de l'aprenentatge.  
- Existència de cooperació entre institucions, agents socials i econòmics i entitats de formació.  
B. Viabilitat econòmico-financera del projecte:  
- Grau de participació de les entitats beneficiàries de les ajudes en el finançament del projecte.  
- Grau de participació de les petites i mitjanes empreses participants en les accions formatives en el finançament del projecte.  
C. Característiques de l'entitat que presenta el projecte:  
- Capacitat física i humana acreditada per a portar a terme pel seu compte les accions previstes en el projecte.  
- Experiència o capacitat per a l'elaboració i utilització de materials formatius i el disseny i prestació de serveis de formació flexible, oberta o a distància.  
- Caràcter sectorial o zonal vinculat a situacions de mutació industrial.  
- Grau i qualitat d'execució de pressupostos assignats anteriorment a la mateixa entitat.  
D. Adequació a les línies de la política industrial de la Generalitat Valenciana.  
Actuació 3. Suport a la producció d'eines, materials i sistemes multimèdia de formació  
A. Característiques de l'acció o projecte:  
- Correcta definició del projecte amb plantejament d'objectius en resposta a necessitats de l'usuari prèviament contrastades.  
- Existència de mecanismes de control i avaluació de l'aprenentatge.  
- Grau de creativitat, interactivitat i amigabilitat de les relacions home-màquina.  
- Adequació de la tecnologia utilitzada als objectius finals de l'aprenentatge.  
- Grau d'innovació tecnològica del projecte i incorporació de tecnologies multimèdia.  
- Desenvolupament d'un pla d'acció, validació, explotació i d'un calendari de realització del projecte.  
B. Viabilitat econòmico-financera del projecte:  
- Relació cost-eficàcia prevista.  
- Expectatives de rendibilitat (costos, beneficis) a cinc anys vista.  
- Capacitat de l'empresa per a finançar la part no subvencionada del projecte.  
C. Característiques de l'entitat que presenta el projecte:  
- Capacitat física i humana acreditada per a portar a terme les actuacions previstes en el projecte.  
- Experiència o capacitat per a l'elaboració de materials formatius i el disseny i prestació de serveis de formació flexible, oberta o a distància.  
- Grau i qualitat d'execució de pressupostos assignats anteriorment a la mateixa entitat.  
D. Adequació a les línies de la política industrial de la Generalitat Valenciana.  
Actuació 4: Ajudes per a l'establiment i desenvolupament de centres de recursos per a la formació  
A. Característiques de l'acció o el projecte:  
- Distribució territorial i sectorial de les ajudes.  
- Vinculació de la sol·licitud a la realització d'activitats de formació en el marc del Programa d'Activitats de Formació per a la Indústria de l'Impiva.  
- Coherència de la proposta amb el volum de les activitats de formació que es realitzen.  
B. Viabilitat econòmico-financera del projecte.  
C. Característiques de l'entitat que presenta el projecte:  
- Acreditació d'experiència o capacitat de realització d'activitats docents en l'àmbit de la formació per a la indústria.  
- Acreditació d'experiència o capacitat en l'elaboració de materials de formació.  
- Grau i qualitat d'execució de pressupostos assignats anteriorment.  
D. Adequació a les línies de la política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996 (actuació 2, 3 i 4) o 28 de juny de 1996 (actuacions 1).  
Altres  
Ajudes d'altres organismes  
- Actuació 1: aquestes ajudes són compatibles amb aquelles que puguen proporcionar altres organismes sempre que siguen comunicades a l'Impiva i que la suma de totes no supere el 100% del cost de facturat per l'activitat.  
- Actuació 2: aquestes ajudes són compatibles amb les aportacions de les empreses participants en les activitats, així com amb aquelles que puguen proporcionar altres organismes sempre que siguen comunicades a l'Impiva i que la suma de totes no supere el 100% del cost del projecte. Els ingressos que pogueren aportar els assistents a activitats formatives hauran de justificar-se per al pagament de la subvenció.  
- Actuació 3: aquestes ajudes són compatibles amb aquelles que puguen proporcionar altres organismes sempre que siguen comunicades a l'Impiva i que la suma de totes no supere:  
- amb caràcter general, el 25% del cost del projecte;  
- en el cas de petites i mitjanes empreses, el 35% del cost del projecte;  
- en el cas d'entitats sense fi de lucre, el 100% del cost del projecte.  
- Actuació 4: aquestes ajudes són compatibles amb aquelles que puguen proporcionar altres organismes o el propi Impiva, sempre que siguen comunicades i que la suma de totes no supere, amb caràcter general, el 100% dels costos elegibles i, en els casos d'inversions i personal, els límits que establisca l'Impiva.  
En el cas que les ajudes de l'Impiva o altres organismes provinguen en part o en la seua totalitat de fons de la Unió Europea, l'acumulació d'ajudes estarà supeditada als límits i compatibilitat establits en aquests.  
Subcontractació  
Les entitats beneficiàries són responsables de l'execució dels projectes que s'acullen a les actuacions 2 i 3. L'Impiva haurà d'autoritzar explícitament les subcontractacions necessàries per a la realització dels projectes.  
Promoció  
Les entitats beneficiàries es faran càrrec de la promoció de centres de recursos, accions i productes de formació amb atenció a la normativa d'imatge que determine l'Impiva.  
Pla de creació d'empreses  
Programa de suport a la creació de noves empreses  
mitjançant incentius a la inversió  
Objectiu general  
Promoure la creació d'empreses innovadores o diversificadores del teixit industrial de la Comunitat Valenciana, mitjançant ajudes per a finançar les primeres inversions.  
Beneficiaris  
Petites i mitjanes empreses industrial i de serveis a la indústria, segons la relació de sectors incentivables de l'annex III constituïdes i donades d'alta en l'Impost d'Activitats Econòmiques amb data posterior a l'1 d'abril de 1995 i que realitzen les inversions en la Comunitat Valenciana.  
Actuacions susceptibles de suport  
Inversions encaminades a la posada en marxa d'iniciatives empresarials mitjançant creació de noves empreses.  
Ajudes  
Fins el 10% de les inversions per a la posada en marxa de l'empresa. Podran incloure's els immobles de caràcter industrial sempre que l'import siga com a màxim el 60% del total de la inversió. La subvenció no superarà en cap cas els 5 MPTA.  
Costos elegibles  
Tindran caràcter incentivable les inversions en maquinària i equips nous. No seran incentivables els locals, terrenys, ni vehicles de transport. Sols podran acollir-se aquells projectes la inversió incentivables dels quals siga superior a 1.000.000 de pessetes.  
Criteris de valoració  
A. Qualitat del projecte quant a la innovació i diversificació.  
B. Viabilitat econòmico-financera, especialment referida al tipus de finançament del projecte.  
C. Característiques de l'empresa constituïda.  
D. Adequació a les línies de política industrial de la Generalitat Valenciana, especialment en allò referit a la creació d'ocupació.  
Termini de sol.licitud  
Podran presentar-se sol·licituds per a aquest programa fins el 28 de juny de 1996.  
Programa de suport a la creació d'empreses  
mitjançant avals financers  
Objectiu general  
Fomentar la creació de petites i mitjanes empreses mitjançant la concessió d'avals financers que complementen la solvència dels emprenedors, per a obtenir així el finançament a un cost i termini adequats.  
Actuacions susceptibles de suport  
Inversió per a la posada en marxa de noves empreses.  
Beneficiaris  
Petites i mitjanes empreses instal·lades en la Comunitat Valenciana de nova creació (fins sis mesos des de la seua constitució i alta en l'impost d'activitats econòmiques) o emprenedors amb un projecte de creació d'empresa que la constituïsquen durant el termini de vigència del programa. Hauran de complir els següents requisits:  
- Aportació mínima de l'emprenedor d'un 30% del valor total de la inversió.  
- Inversió mínima de 3 MPTA.  
- Import mínim de préstec de 2,1 MPTA.  
Ajudes  
Aval financer amb les següents característiques:  
- Màxim de 15 MPTA amb l'aportació d'un pla de viabilitat inicial (elaborat o bé per la Societat de Garantia Recíproca de la Comunitat Valenciana o bé, per un Centre Europeu d'Empreses Innovadores).  
- Màxim de 50 MPTA amb l'aportació d'un pla d'empresa (elaborat per un Centre Europeu d'Empreses Innovadores).  
- Tipus d'interès preferencial i possibles subvencions.  
- Termini màxim de 8 anys i carència del principal màxim de 2 anys.  
Costos elegibles  
Adquisició d'actius fixos lligats a la creació de l'empresa.  
En conceptes que s'indiquen a continuació s'estableixen els següents límits:  
- Fins el 60% de la inversió en immobles.  
- Fins el 15% de la inversió en actius immaterials.  
- Fins el 15% per a incrementar el capital circulant lligat a la inversió en actiu fix.  
Criteris de valoració  
A. Qualitat del projecte segons el pla de viabilitat o d'empresa presentats.  
B. Viabilitat econòmico-financera del projecte.  
C. Característiques de la nova empresa.  
D. Línies de la política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa durant tot l'any 1996.  
Pla de cooperació transnacional i empresarial  
Programa de cooperació transnacional  
i acords de cooperació entre empreses  
Objectiu general  
Impulsar i donar suport a la consecució, creació i llançament d'acords de cooperació entre dues o més empreses d'àmbit nacional i/o internacional, on almenys una siga una empresa instal·lada en la Comunitat Valenciana, on la reciprocitat d'avantatges i la recerca de sinergies contribuïsquen a incrementar la competitivitat.  
Actuacions susceptibles de suport  
Actuació 1. Suport a projectes de cooperació transnacional.  
Es donarà suport a les activitats requerides per al compliment de les diverses etapes del procés de cooperació i específicament les següents:  
- Organització de trobades transnacionals d'empreses i institucions de suport a la innovació per a la cooperació tecnològica i industrial.  
- Plans estratègics de cooperació transnacional d'institucions i entitats sense fi de lucre.  
- Recerca i identificació de socis o d'oportunitats de negoci i anàlisi de la factibilitat de la idea del projecte, com també la posada en marxa i llançament d'aquest. Aquesta activitat podrà realitzar-la serveis especialitzats considerats com imprescindibles.  
Actuació 2. Acords de cooperació entre empreses.  
Es donarà suport als acords de cooperació entre dues o més empreses consistents a:  
- Millorar o simplificar els processos productius.  
- Millorar la gestió en les diverses fases de fabricació.  
- Utilitzar o adquirir béns o serveis de forma conjunta.  
- Crear o compartir xarxes comercials.  
- Consecució d'acords específics de cooperació.  
- Qualsevol altre acord en la línia de l'objectiu del programa.  
Beneficiaris  
Empreses industrials instal·lades en la Comunitat Valenciana segons la relació de sectors incentivables de l'annex III.  
Ajudes  
Fins el 50% dels costos elegibles.  
Costos elegibles  
Actuació 1  
- Serveis externs en els projectes d'àmbit internacional.  
- Despeses de transport.  
- Altres despeses directament associades al projecte que podran ser susceptibles de suport a criteri de l'Impiva.  
Actuació 2  
- Despeses de constitució i formalització.  
- Despeses de transport.  
- Inversions no productives vinculades a l'acord de cooperació.  
- Altres despeses directament associades al projecte que podran ser susceptibles de suport a criteri de l'Impiva.  
No seran subvencionables els següents conceptes:  
- Despeses habituals de funcionament.  
- Maquinària i equips de producció.  
- Terrenys, obra civil i vehicles de transport.  
- Despeses de desenvolupament de l'activitat resultant de l'acord de cooperació.  
- En l'actuació 2, serveis externs.  
Criteris de valoració  
A. Qualitat del projecte en termes de: grau de definició i maduració, garanties d'estabilitat, nombre d'empreses participants, recursos humans i tècnics utilitzats.  
B. Viabilitat econòmico-financera.  
C. Característiques i trajectòria de les empreses proposants i de la consultora proposada,  
D. Adequació a les línies de política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 28 de juny de 1996.  
Altres  
En l'actuació 2, la no consecució d'acords estables o de l'acord específic de cooperació implicarà l'anul·lació de la sol·licitud.  
Programa d'assistència a fires  
tecnològiques a l'estranger  
Objectiu general  
Donar suport a les empreses perquè assistisquen a fires tecnològiques, perquè es permeta la posada al dia en tecnologia existent en el mercat, a més de l'adquisició de coneixements per millorar la qualitat i introduir la innovació en els processos de fabricació.  
Actuacions susceptibles de suport  
Es donarà suport a l'assistència a fires tecnològiques a l'estranger. Es cataloguen com a fires tecnològiques aquelles que versen principalment sobre béns d'inversió, i en concret: maquinària d'elaboració o transformació, automatització industrial i robòtica, equipament industrial i instal·lacions, electrotècnica, tècniques de la informació, òptica, logística, investigació, biotecnologia, energia, medi ambient i sectors anàlegs.  
Beneficiaris  
Petites i mitjanes empreses dedicades a alguna de les activitats que figuren en la relació de sectors incentivables de l'annex III, i entitats sense fi de lucre.  
Ajudes  
Fins el 50% del cost elegible.  
Els límits màxims de les ajudes seran:  
- Fires a Europa, nord d'àfrica i Països àrabs màxim de 80.000 pessetes per persona i viatge i 2 persones per empresa.  
- Fires fora d'Europa, màxim de 120.000 pessetes per persona i viatge, i 2 persones per empresa.  
Costos elegibles  
Despeses associades al projecte: desplaçament i allotjament.  
Criteris de valoració  
Adequació a les línies de política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 28 de juny de 1996.  
Línia d'eficiència energètica  
Pla de diversificació i estalvi energètic  
Programa d'estalvi energètic  
Objectiu general  
Impulsar aquells projectes que signifiquen l'adopció de mesures correctores, modificació de processos productius o implantació de tecnologies energètiques que impliquen una reducció del consum energètic de l'empresa.  
Actuacions susceptibles de suport  
- Millores en aïllaments tèrmics.  
- Recuperació de calors residuals.  
- Millora de rendiment en equips existents.  
- Canvi d'equips, instal·lacions i calderes.  
- Implantació de noves tecnologies energètiques.  
- Instal·lacions de cogeneració.  
Beneficiaris  
- Empreses instal·lades en la Comunitat Valenciana el nombre de treballadors de la qual siga inferior a 500.  
- Institucions i entitats sense fi de lucre.  
Ajudes  
Fins el 30% del cost elegible del projecte, amb un màxim de 8 MPTA.  
Costos elegibles  
- Inversions en maquinària i equips complementaris necessaris per a aconseguir l'objectiu d'estalvi energètic.  
- Inversions en instal·lacions corresponents als equips que generen l'estalvi energètic.  
- Altres despeses associades al projecte (transport, muntatge i posada en marxa de les instal·lacions).  
No seran considerats projectes de generació el rendiment global del qual siga inferior al 50%.  
Criteris de valoració  
A. Qualitat del projecte considerada segons:  
- Inversió i estalvi energètic generat.  
- Capacitat de demostració i difusió del projecte.  
B. Viabilitat econòmico-financera del projecte.  
C. Característiques de l'empresa proposant.  
D. Adequació a les línies de política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996.  
Programa de diversificació energètica  
Objectiu general  
Impulsar les iniciatives encaminades a l'adopció de mesures que permeten la diversificació energètica en les instal·lacions, amb l'objectiu de reduir la dependència del petroli i els seus derivats.  
Actuacions susceptibles de suport  
- Utilització energètica de subproductes industrials.  
- Substitució de productes petroliers per carbó nacional.  
- Substitució de productes petroliers per gas natural.  
Beneficiaris  
- Empreses instal·lades en la Comunitat Valenciana el nombre de treballs de la qual siga inferior a 500.  
- Institucions i entitats sense fi de lucre instal·lades en la Comunitat Valenciana.  
Ajudes  
Fins el 30% del cost elegible del projecte, amb un màxim de 8 MPTA.  
Costos elegibles  
- Inversions en maquinària i equips complementaris necessaris per a l'adaptació de l'empresa al consum del nou tipus de combustible.  
- Inversions en instal·lacions corresponents als nous equips per adaptar-los al nou combustible.  
Criteris de valoració  
A. Qualitat del projecte considerada segons:  
- Diversificació energètica associada al projecte.  
- Capacitat de demostració i difusió.  
B. Viabilitat econòmico-financera del projecte.  
C. Característiques de l'empresa proposant.  
D. Adequació a les línies de política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996.  
Programa d'energies renovables  
Objectiu general  
Impulsar les actuacions encaminades a l'explotació dels recursos energètics locals.  
Actuacions susceptibles de suport  
1. Energia solar tèrmica: aplicació de pannells solars per a calefacció i aigua calenta sanitària.  
2. Energia solar fotovoltaica i energia eòlica: producció d'electricitat per a cobrir necessitats d'enllumenat, bombejament i reg.  
3. Minihidràulica: minicentrals de potència total inferior a 5 Mw, corresponents a noves concessions o rehabilitació.  
4. Biomassa: equips per a l'aprofitament de residus forestals, agrícoles o matèria primera procedent de cultius, i la utilització de biogàs procedent de residus biodegradables.  
5. Geotèrmica: aprofitament del jaciments geotèrmics.  
Beneficiaris  
- Empreses instal·lades en la Comunitat Valenciana el nombre de treballadors de la qual siga inferior a 500.  
- Institucions i entitats sense fi de lucre instal·lades en la Comunitat Valenciana.  
- Particulars (únicament per a les actuacions 1 i 2: energia solar tèrmica, fotovoltaica i energia eòlica).  
Ajudes  
Fins el 30% del cost elegible del projecte, amb un màxim de 8 MPTA.  
Costos elegibles  
- Inversions en maquinària i equips complementaris necessaris per aconseguir l'objectiu d'utilització de les energies renovables.  
A més per a les actuacions 3 i 4 (minihidràulica i biomassa) es consideraran com a costos elegibles:   
- Inversions en instal·lacions i obra civil corresponent als equips necessaris per a la utilització de les energies renovables.  
- Altres despeses associades al projecte: transport, muntatge i posada en marxa de la maquinària.  
Criteris de valoració  
Actuació 1. Energia solar tèrmica.  
A. Qualitat del projecte per a la qual cosa es considerarà:  
- Metres quadrats de placa solar.  
- Certificat de garantia de les plaques per un període mínim de tres anys.  
- Certificat de garantia de la instal·lació per un període mínim de tres anys.  
- Contracte de manteniment per un període mínim de tres anys.  
B. Adequació a les línies de política industrial de la Generalitat Valenciana.  
Actuació 2. Energia solar fotovoltaica i eòlica.  
A. Qualitat del projecte, per a la qual cosa es considerarà:  
- WATT de potència instal·lada.  
- Instal·lació en primer, segon habitatge, edificació agropecuària o altres instal·lacions.  
- Certificat de garantia de les plaques o aerogenerador per un període mínim de tres anys.  
- Certificat de garantia de la instal·lació per un període mínim de tres anys.  
B. Adequació a les línies de política industrial de la Generalitat Valenciana.  
Actuació 3, 4 i 5. Minihidràulica, biomassa i geotèrmica.  
A. Qualitat del projecte en termes de:  
- Inversió i estalvi energètic associats al projecte.  
- Capacitat de demostració i difusió.  
B. Viabilitat econòmico-financera, s'avaluarà la capacitat de l'empresa per a sostenir el projecte.  
C. Característiques de l'empresa proposant.  
D. Adequació a les línies de política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 28 de juny de 1996.  
Programa de promoció de l'eficiència energètica  
Objectiu general  
Donar suport a les iniciatives de promoció i divulgació vinculades a la indústria i tecnologies energètiques, com també a les activitats de formació per a contribuir a millorar el nivell de qualificació tècnica en l'àmbit energètic.  
Actuacions susceptibles de suport  
Activitats de formació de tècnics i especialistes, així com les iniciatives de promoció i divulgació vinculades a l'eficiència i estalvi energètic i a la utilització d'energies renovables. En concret:  
- Accions de sensibilització energètica.  
- Accions de promoció i divulgació vinculades a la indústria i tecnologies energètiques.  
- Cursos de formació per a tècnics i professionals en l'àmbit energètic.  
Beneficiaris  
Institucions i entitats sense fi de lucre instal·lades en la Comunitat Valenciana.  
Ajudes  
Fins el 80% del cost elegible del projecte.  
Costos elegibles  
- Despeses de contractació de serveis externs.  
- Costos de recursos humans externs.  
- Altres despeses externes associades al projecte.  
Criteris de valoració  
A. Qualitat del projecte, es considerarà el contingut aportat per l'acció realitzada, així com el seu abast: nombre de persones i sectors beneficiats.  
B. Viabilitat econòmico-financera: grau d'autofinançament del projecte.  
C. Característiques de l'entitat proposant quant a l'adequació del pressupost i el mitjans a utilitzar.  
D. Adequació a les línies de política industrial de la Generalitat Valenciana.  
Termini de sol.licitud  
Podran presentar-se sol·licituds per a aquest programa fins el 30 d'abril de 1996.  
Altres  
Aquestes ajudes són compatibles amb aquelles que puguen proporcionar altres organismes sempre que siguen comunicades a l'Impiva i que la suma de totes no supere el 80% del cost elegible del projecte.  
En el cas que les ajudes de l'Impiva o altres organismes provinguen en part o en la seua totalitat de fons de la Unió Europea, l'acumulació d'ajudes estarà supeditada als límits i compatibilitat establits en aquests organismes.  
ANNEX II  
Documentació tècnica i administrativa  
ANNEX II.A  
Documentació a presentar adjunta  
a l'imprés de sol.licitud  
1. Documentació administrativa  
Haurà de presentar-se original i còpia per a la seua compulsa en aquest institut, o bé, còpies compulsades de la següent documentació:  
1. Impost d'activitats econòmiques (IAE): alta o últim rebut (excepte els particulars).  
En funció de la personalitat del sol·licitant es requerirà a més:  
A. Empreses Individuals:  
2. Fotocòpia del NIF.  
B. Societats civils o comunitats de béns  
2. Fotocòpia del NIF de tots els socis/comuners.  
3. Targeta d'identificació fiscal.  
4. Escriptura de constitució i modificació, si escau.  
5. Autorització de la resta de socis/comuners a qui presenta la sol·licitud per a la realització del projecte.  
C. Societats mercantils  
2. Fotocòpia de la targeta d'identificació fiscal.  
3. Estatuts vigents registrats.  
4a. Poder actual i inscrit en el registre mercantil de qui presenta la sol·licitud.  
4b. En cas que la societat no estiga inscrita, certificació de sol·licitud d'inscripció davant del registre mercantil.  
5. Per als projectes presentats al Programa de Suport a la Creació de Noves Empreses mitjançant incentius a la inversió, si l'empresa no està constituïda, s'aportaran les dades bàsiques del promotor i el projecte d'estatuts.  
D. Entitats sense fi de lucre, associacions i altres institucions:  
2. Fotocòpia de la targeta d'identificació fiscal.  
3. Estatuts vigents registrats.  
4. Escriptura de poder del representant legal o acta per la qual es nomena representant de l'entitat.  
Amb caràcter general, no caldrà presentar la documentació administrativa relacionada en aquest annex que ja estiga en poder de l'Impiva per haver-se presentat en l'anterior convocatòria o en aquesta per a un altre programa -es farà constar en la sol·licitud-, per la qual cosa el sol·licitant haurà d'aportar un certificat on s'indicarà que la personalitat jurídica o el representant legal de l'empresa no ha experimentat variacions.  
L'Impiva podrà reclamar al sol·licitant la presentació d'aquells documents o aquelles dades complementàries que estime necessaris per a la resolució de l'expedient.   
2. Documentació tècnica  
1. INAE (imprès normalitzat d'ajudes a empreses). Aquells beneficiaris que no siguen empreses únicament hauran de completar els apartats que els afecten.  
2. Memòria tècnica del projecte en funció del programa al qual se sol·liciten ajudes.  
L'Impiva proporcionarà models o impresos d'aquesta documentació.  
ANNEX II.B  
Documentació a presentar una vegada  
comunicada la concessió d'ajuda  
1. Sol·licitud de pagament segons model.  
2. Informe final del projecte o, si escau, informe d'avanç del projecte i resultats obtinguts.  
3. Relació de despeses i inversions segons model.  
4. Liquidació segons model.  
5. Justificació. El beneficiari haurà de justificar la realització del projecte mitjançant la presentació de factures, nòmines o justificants de pagaments de salaris. Perquè la sol·licitud de pagament puga ser atesa, el beneficiari haurà d'haver fet efectiu almenys el pagament d'una quantitat superior al 20% del cost elegible del projecte, o el doble de la subvenció concedida si aquesta fora superior. El que disposa aquest apartat no s'aplicarà a les entitats sense fi de lucre, per a les quals l'Impiva fixarà un règim especial.  
La justificació del pagament haurà de fer-se mitjançant algun d'aquests mitjans (es presentaran originals i còpies per a la seua compulsa en l'Impiva):  
a. Si es paga al comptat, es presentarà factura definitiva i rebut del pagament d'aquesta. Si el rebut i la factura definitiva s'emeten en el mateix document, apareixerà He rebut amb signatura llegidora o s'indicarà la persona que signa, i segell del proveïdor. Es considerarà com a data d'aplicació la de la factura definitiva.  
b. Si es paga mitjançant contracte d'arrendament financer (en aquest cas haurà de ser amb opció de compra), aquest contracte haurà d'estar intervingut per fedatari públic. El beneficiari haurà de presentar el contracte d'arrendament financer o la seua còpia certificada per l'entitat financera, i còpia legitimada de les factures que estan en el seu poder, corresponents als productes adquirits, perquè puga verificar-se que el finançament correspon precisament a aquests productes. Es considerarà data de l'aplicació la de la signatura del contracte d'arrendament financer.  
c. Si es realitza una importació i es garanteix mitjançant carta de crèdit irrevocable, es presentarà còpia de la carta de crèdit i factura definitiva. Es considerarà com a data de l'aplicació la de la factura definitiva.  
d. Efectes o pagaments ajornats:  
1. Si es paga mitjançant efectes ajornats (lletres o rebuts), es presentarà factura definitiva i efectes vençuts i pagats.  
2. Si els ajornaments s'han documentat en lletres de canvi avalades per banc o acceptades, la factura adjuntada a una carta del proveïdors on s'indique que disposa d'efectes (assenyalant el seu import) per fer efectiu el pagament d'aquesta factura i que els efectes estan acceptats o avalats per banc.  
e. En aquells casos en què existisca un contracte privat i els pagaments es realitzen ajornadament, es presentaran: el contracte, on constaran els terminis estipulats i la seua forma de pagament; la factura definitiva (total o parcial) i els rebuts dels pagaments ja efectuats. En aquest cas es considerarà data de l'aplicació la de la factura.  
f. En qualsevol altre cas, serà analitzat singularment, tenint en compte que no es considerarà acreditat el pagament pel fet de presentar extracte de compte bancari, justificant de transferència, etc., tret que acrediten suficientment el destinatari del pagament (que haurà de coincidir amb la persona que emeté la factura).  
g. Les despeses de personal es justificaran mitjançant presentació dels documents que acrediten el seu pagament. Per a les entitats públiques serà suficient la certificació de la persona amb facultats per a acreditar-ho.  
h. En els supòsits així exigits, per a acreditar la contractació de titulars es presentarà el títol oficial, el contracte i els documents TC2 del mes anterior i posterior a la contractació.  
i. En el cas de pagaments en moneda estrangera s'exigeix document bancari o duaner que acredite el contravalor en pessetes en la data de l'operació.  
6. Codi Compte Client (CCC): fotocòpia d'un extracte o document bancari on aparega aquest codi i el titular coincidisca amb el beneficiari de la subvenció.  
7. Obligacions tributàries: certificat de l'Agència Tributària d'haver complit amb les obligacions tributàries en els dotze mesos anteriors a la data de concessió d'ajuda o si hi manca, els següents documents (dels quals haurà de presentar-se original i còpia per a la seua compulsa per l'Impiva, o bé còpies compulsades).  
a. Cartes de pagament de l'IVA corresponent als dotze mesos anteriors a la data de concessió, com també l'última declaració resum anual (models 300 i 390 respectivament).  
b. Relació anual d'ingressos i pagaments als quals fa referència el Reial Decret 2027/1995, de 22 de desembre (model 347).  
c. Retencions a compte de l'impost sobre la renda de les persones físiques corresponent als dotze mesos anteriors a la concessió així com l'última declaració anual (models 110 i 190 respectivament).  
c1. Si el beneficiari és una empresa individual, pagaments a compte o fraccionats de l'impost sobre la renda de les persones físiques realitzats durant els dotze mesos anteriors a la data de concessió, així com l'última declaració anual (models 130, D-100 i D-101).  
c2. Si el beneficiari és una comunitat de béns o una societat civil, pagaments a compte o fraccionats de l'impost sobre la renda de les persones físiques durant els dotze mesos anteriors a la data de concessió, així com l'última declaració anual (models 130, D-100 i D-101) de cadascun dels socis/comuners.  
c3. Si el beneficiari és una societat mercantil, pagaments a compte de l'impost sobre societats realitzats durant els dotze mesos anteriors a la concessió, així com l'última declaració anual completa (models 202 i 200/201 respectivament).  
Les entitats sense fi de lucre presentaran certificat de no subjecció o exempció, si escau, dels conceptes abans esmentats, adjuntat al model 036 o 037 (alta en cens).  
8. Obligacions amb la Seguretat Social: certificat de la Tresoreria de la Seguretat Social d'estar donat d'alta en el règim corresponent (general, especial, autònom, etc.), com també d'estar al corrent en el pagament de quotes i altres conceptes de recaptació conjunta dels dotze mesos anteriors a la concessió de l'ajuda. En el cas de societats civils, comunitats de béns o agrupacions d'interès econòmic, es requereix certificació de cadascun dels membre integrants de la societat o agrupació.  
Si el certificat no cobrira tot el període exigit, el beneficiari haurà de presentar els documents de cotització diligenciats per l'oficina recaptadora relatius a la liquidació de quotes no incloses en la certificació. En aquest cas, haurà de presentar-se original i còpia per a la seua compulsa per l'Impiva, o bé, còpies compulsades.  
9. Actualització de la documentació presentada en les fases anteriors que així ho requerisquen.  
ANNEX III  
Relació de sectors incentivables  
Relació de sectors -segons la classificació de l'impost d'activitats econòmiques- que poden acollir-se als programes d'aquesta convocatòria  
Amb caràcter general per a tots els programes:  
Secció 1: activitats empresarials  
Divisió 1: energia i aigua. Completa.  
Divisió 2: extracció i transformació de minerals no energètics i productes derivats. Indústria química. Completa.  
Divisió 3: indústries transformadores dels metalls, mecànica de precisió. Completa.  
Divisió 4: altres Indústries manufactureres. Completa.  
Divisió 5: construcció. Completa.  
Divisió 6: comerços, restaurants i hospedatge; reparacions.  
Epígraf 612.2. Exclusivament tècniques de multiplicació, propagació i reproducció d'espècies vegetals.  
Epígraf 692. Reparació de maquinària industrial.  
Epígraf 677.9. Altres serveis d'alimentació propis de la restauració.  
Divisió 7: transport i comunicacions  
Grup 722. Transport de mercaderies per carretera.  
Grup 754. Dipòsits i magatzems generals.  
Grup 756. Activitats auxiliars i complementàries del transport.  
Grup 769. Altres serveis de telecomunicació.  
Divisió 8: institucions financeres, assegurances, serveis prestats a les empreses i lloguers.  
Grup 841. Serveis jurídics.  
Grup 842. Serveis financers i comptables.  
Grup 843. Serveis tècnic (enginyeria, arquitectura, etc.).  
Grup 844. Publicitat, relacions públiques i similars.  
Grup 845. Explotació electrònica a compte de tercers.  
Grup 846. Empreses d'estudis de mercat.  
Divisió 9: altres serveis  
Grup 921. Serveis de sanejament de vies públiques.  
Grup 922. Serveis de neteja.  
Grup 932. Ensenyament no reglat de formació i perfeccionament professional i educació superior.  
Grup 936. Investigació científica i tècnica.  
Grup 961. Producció i serveis relacionats amb la cinematografia, inclòs vídeo.  
Grup 971. Bugaderies, tintoreries i serveis similars: epígrafs 971.1 i 971.2.  
Grup 999. Altres serveis n.c.o.p.: exclusivament per a activitats relacionades amb la topografia i la cartografia digital.  
Per als programes del Pla Industrial de Millora del Medi Ambient s'inclouen a més:  
Grup 621. Comerç a l'engrós de ferralla i metalls de desfets.  
Grup 622. Comerç a l'engrós d'altres productes de recuperació.  
Grup 941. Exclusivament hospitals.  
Per als programes del Pla de Diversificació i Estalvi Energètic seran considerats tots els epígrafs de la classificació de l'impost sobre activitats econòmiques (IAE), excepte la divisió 6 (comerços, restaurants i hospedatge; reparacions) en la qual únicament es contemplaran els següents epígrafs:  
Epígraf 644.1. Comerç al detall de pa, pastisseria, confiteria i similars i llet i productes lactis  
Epígraf 644.2. Botigues de pa, pans especials i bolleria  
Epígraf 644.3. Comerç al detall de productes de pastisseria, bolleria i confiteria  
Epígraf 661.1. Comerç en grans magatzems  
Epígraf 661.2. Comerç en hipermercats  
Epígraf 661.3. Comerç en magatzems populars  
Epígraf 662.1. Comerç al detall de tota classe d'articles en economats i cooperatives de consum  
Epígraf 68. Servei d'hospedatge  
Per al Programa d'Energies Renovables es prendran en consideració tots els epígrafs de la classificació de l'impost d'activitats econòmiques sense cap excepció; els particulars no caldrà que desenvolupen activitat econòmica.